钦定古今图书集成/明伦汇编/家范典/第084卷 > 《与妇弟任武达书》冯衍
## 钦定古今图书集成/明伦汇编/家范典/第084卷 > 《与妇弟任武达书》冯衍

天地之性，人有喜怒，夫妇之道，义有离合，先圣之礼，
士有妻妾，虽宗之眇微，尚欲逾制。年衰岁暮，恨入黄
泉。遭遇妒嫉，家道崩坏。五子之母，足尚在门。五年以
来，日甚岁剧，以白为黑，以非为是，造作端末，妄生首
尾，无罪无辜，谗口嗷嗷。乱匪降天，生自妇人。青蝇之
心，不重破国；嫉妒之情，不惮丧身。牝鸡之晨，维家之
“索。古之大患，今始于衍。醉饱过差，辄为桀纣。房中调
戏，布散海外。张目扺掌，以有为无。痛彻苍天，毒流五脏。愁令人不赖生，忿令人不顾祸。入门著床，继嗣不
育。纺绩织纴，了无女工。家贫无僮，贱为匹夫。”故旧见
之，莫不凄怆，曾无悯惜之恩。惟一婢，武达所见，头无
钗珥，面无脂泽，形骸不蔽，手足抱土。“不原其穷，不揆
其情，跳梁大叫，呼若入冥。贩糖之妾，不忍其态，计妇
当去久矣。念儿曹小，家无宅使，哀怜姜豹，常为奴婢，
恻恻焦心，事事腐肠。讻讻藉藉，不可听闻。暴虐此婢，
不死如发。半年之间，脓血横流。”婢病之后，姜竟舂炊，
豹又触冒泥涂，心为怆然。缣縠放散，冬衣不补，端坐
化乱，一缕不贯。既无妇道，又无母仪，忿见侵犯，恨见
狼藉，依倚郑令，如居天上，持质相劫词语“百车剑戟
在门，何暇有让，百弩环舍，何可强复？”举宗《达人解说》，
词如循环，口如布糓，县幡竟天，击鼓动地，心不为恶，
身不为摇耳。宜详居错，且自为计，无以上书告诉，相
恐狗吠不惊，自信其情。不去此妇，则家不宁；不去此
妇，则家不清；不去此妇，则福不生；不去此妇，则身不
荣；不去此妇，则事不成。吾数奇命薄，端相逢遭，自恨
以华盛时，不早自定，至于垂白家贫身贱之日，养痈
长疽，自生祸殃。衍以室家纷然之故，捐弃衣冠，侧身
山野，绝交游之路，杜仕宦之门。阖门不出，心专耕耘，
以求衣食，何敢有功名之路哉！